Document ID: /roh_data/filtered/fineweb-2-filterrobots_roh.jsonl.gz/29184

Il glindesdi a bun'ura han ils curlists svizzers battì en lur quart gieu dal campiunadi europeic a Helsingborg ils Russ cun 10:6. Suenter la quarta runda è quai la terza victoria per ils umens enturn il skip Yannick Schwaller. La dumengia avevan ils curlists svizzers batti la ils Danais cun 11:5.
Curlistas svizras fruntan sin la Scozia
Las curlistas svizras restan suveranas al campiunadi europeic en la Svezia.
L'equipa cun la skip Silvana Tirinzoni ha gudagnà la dumengia saira era sia terza partida cunter la Russia datti in 7:3. Suenter il 9avel end han las Russas dà si.
Oz, glindesdi, a las 12:00 fruntan las Svizras a Helsingborg sin la Scozia. Igl è il gieu tranter las duas partidas che han fin uss gudagnà tut ils trais gieus.
RR novitads 10:00